Georgs Meiers

Georgs Meiers (; dzimis , miris 2001. gadā) bija vācbaltiešu šahists.

Dzimis Rīgā. 1939. gada nogalē repatriējies uz Vāciju. 1956. gadā pārbraucis uz ASV. Pēc profesijas bijis jurists un lingvists.Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al.]. [ASV : b.n.], 2009 2 sējums, sleja: M-37 

 Šahista karjera 
1938. gada februārī 7. Rīgas meistarības turnīra 1. apakšgrupā Meiers dalīja piekto vietu ar Zigfrīdu Solmani. Pēc šī panākuma LŠS deva iespēju abiem jaunajiem šahistiem piedalīties Mārgeitas starptautiskā turnīra rezerves grupā. Meiers tajā izcīnīja dalītu pirmo vietu, gūstot atzinīgu novērtējumu Latvijas šaha presē. Viņa portrets tika publicēts uz žurnāla "Šaha Māksla" vāka. 1938. gada Ziemassvētkos Meiers piedalījās 7. Latvijas šaha kongresa 2. priekšsacīkšu grupā un ieguva 4. vietu.

Repatriācijas rezultātā nokļuvis Pozenē, Meiers tur piedalās dažādos šaha pasākumos. Viņš kļuva par pirmo kara laika Pozenes meistarturnīra uzvarētāju (1940. gada februāris — marts). Šai turnīrā piedalījās arī bijušie rīdzinieki Nils Elisons un Udo Vite.  1940. gada 25. februārī viņš kopā ar Berlīnes meistariem Gustavu Rogmanu un Rūdolfu Elstneru sniedza simultanspēles seansu pie deviņdesmit galdiņiem. Vācu laikraksts Ostdeutscher Beobachter tā gaitu atspoguļoja rakstā ar nosaukumu "Trīs meistari pret trīsdesmitkārtīgu pārspēku". Meiers spēlēja pie 27 galdiņiem, uzvarēja 18, zaudēja 5 un neizšķirti spēlēja 4 partijas. Viņš 1940. un 1941. gadā piedalījās arī vairākos citos Pozenes turnīros. 1940. gada Lieldienu meistarturnīrā bija otrais aiz Nila Elisona, jūlijā — piektais (uzvarēja Berlīnes meistars Kārlis Ahuess).Dudziński Paweł "Szachy wojenne 1939-1945. War chess", 205.—216. lpp. 

1946. gadā Meiers piedalījās Klausa Junges memoriālā, kurā desmit dalībnieku konkurencē bija tikai devītais. 1948. gadā Augšpfalcas čempionātā Rēgensburgā viņš bija sekmīgāks, izcīnot trešo vietu. 

 Atsauces 

Kategorija:Latvijas šahisti
Kategorija:Vācijas šahisti
Kategorija:ASV šahisti
Kategorija:Rīgā dzimušie